CELEX: 32004R1140
Language: et
Date: 2004-06-21 00:00:00
Title: Nõukogu määrus (EÜ) nr 1140/2004, 21. juuni 2004, millega peatatakse teatavate Ceutast ja Melillast pärit kalandustoodete suhtes rakendatava ühise tollitariifistiku ühepoolsete maksumäärade kohaldamine

23.6.2004   
            
            
               ET
            
            
               Euroopa Liidu Teataja
            
            
               L 222/1
            
         
      NÕUKOGU MÄÄRUS (EÜ) nr 1140/2004,
   21. juuni 2004,
   millega peatatakse teatavate Ceutast ja Melillast pärit kalandustoodete suhtes rakendatava ühise tollitariifistiku ühepoolsete maksumäärade kohaldamine
   EUROOPA LIIDU NÕUKOGU,
   võttes arvesse Euroopa Ühenduse asutamislepingut ning eriti selle artiklit 133,
   võttes arvesse komisjoni ettepanekut
   ning arvestades järgmist:
   
               (1)
            
            
               Määrusega (EÜ) nr 656/2000, (1) avas nõukogu teatavate Ceutast pärit kalandustoodete suhtes nullmääraga ühenduse tariifikvoodid, mille kehtivusaeg lõppes 31. detsembril 2002. aastal.
            
         
               (2)
            
            
               2002. aasta oktoobris palus Hispaania määruses (EÜ) nr 656/2000 osutatud kvootide kehtivusaega pikendada ning põhjendas oma taotlust Ceutat käsitlevate sotsiaalsete ja majanduslike argumentidega, näidates majanduses valitsevaid raskusi ning kohaliku kalatööstuse ees seisvaid probleeme. Taotlus on põhjendatud, sest Ceuta majanduslik olukord nõuab soodusmeetmete vastuvõtmist, et hõlbustada Ceuta eksporti ühendusse.
            
         
               (3)
            
            
               Nõukogu ja komisjoni 24. jaanuari 2000. aasta otsusega 2000/204/EÜ, ESTÜ Euroopa – Vahemere piirkonna lepingu sõlmimise kohta, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, (2) peatas ühendus täielikult ühise tollitariifistiku imporditollimaksud paljudele erinevatele Marokost pärit kalandustoodetele. Nende toodete ühendusse importimisel ei kohaldata mingisuguseid koguselisi piiranguid ning nende toodete valik on palju laiem Ceuta jaoks avatud tariifikvootidega hõlmatud toodete valikust. Arvestades, et Maroko ümbritseb Ceutat ja Melillat maismaapiiri pidi, oleks asjakohane lõpetada edasine diskrimineerimine ning tagada Ceutale ja Melillale sama kalandustoodete valiku sooduskohtlemine, et pakkuda neile sarnaseid ärivõimalusi ning edendada majanduslikku arengut nendel territooriumitel.
            
         
               (4)
            
            
               Kuna Marokoga sõlmitud assotsiatsioonileping ei näe ette mingisuguseid tähtaegu sooduskohtlemise kohaldamisel kalandustoodetele, ei tohiks ka käesolevasse määrusesse sisse viia mingisuguseid tähtaegu.
            
         
               (5)
            
            
               Käesoleva määrusega sätestatud tariifide peatamise kohaldamine toimub mõiste “päritolustaatusega tooted” määratlust ja halduskoostöö meetodeid ühenduse tolliterritooriumi ning Ceuta ja Melilla vahelises kaubavahetuses käsitlevas nõukogu 5. detsembri 2000. aasta määruses (EÜ) nr 82/2001, (3) sätestatud päritolureeglite alusel,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud Ceutast ja Melillast pärit toodete suhtes kehtivad ühise tollitariifistiku ühepoolsed maksumäärad peatatakse täielikult.
   Artikkel 2
   Toodete päritolustaatus tõendatakse kooskõlas määrusega (EÜ) nr 82/2001.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luksemburg, 21. juuni 2004
      
         
            Nõukogu nimel
         
         
            eesistuja
         
         J. WALSH
         
      
   
   
      (1)  EÜT L 80, 31.3.2000, lk 5.
   
      (2)  EÜT L 70, 18.3.2000, lk 1.
   
      (3)  EÜT L 20, 20.1.2001, lk 1.
   
      LISA
      Ceutast ja Melillast pärit tooted, mille suhtes täielikult peatatakse ühise tollitariifistiku ühepoolsed maksumäärad
      
                  CN-kood
               
               
                  Kirjeldus
               
            
                  Grupp 3
               
               
                  Kalad ja vähid, limused ja muud veeselgrootud
               
            
                   
               
               
                  Kalatooted ja -konservid, kalad tervena või tükkidena, kuid mitte hakklihana
               
            
                  1604 11 00
               
               
                  Lõhe
               
            
                  1604 12
               
               
                  Heeringas
               
            
                  1604 13
               
               
                  Sardiinid ja kilud
               
            
                  1604 14
               
               
                  Tuun, vööttuun ja pelamiid (Sarda spp.)
               
            
                  1604 15
               
               
                  Makrell
               
            
                  1604 16 00
               
               
                  Anšoovised
               
            
                  1604 19 10
               
               
                  Muud lõhelased, v.a lõhe
               
            
                  1604 19 31 – 1604 19 39
               
               
                  Kalad perekonnast Euthynnus, v.a vööttuun [Euthynnus (Katsuwonus) pelamis]
               
            
                  1604 19 50
               
               
                  Kalad liigist Orcynopsis unicolor
                  
               
            
                  1604 19 91 – 1604 19 98
               
               
                  Muud kalad
               
            
                   
               
               
                  Muud kalakonservid ja -tooted:
               
            
                  1604 20 05
               
               
                  surimitooted
               
            
                  1604 20 10
               
               
                  lõhest
               
            
                  1604 20 30
               
               
                  muudest lõhelastest, v.a lõhe
               
            
                  1604 20 40
               
               
                  anšoovistest
               
            
                  1604 20 50
               
               
                  sardiinidest, pelamiididest, liigi Scomber scombrus või Scomber japonicus makrellidest, liigi Orcynopsis unicolor kaladest
               
            
                  1604 20 70
               
               
                  tuunidest, vööttuunidest ja muudest perekonna Euthynnus kaladest
               
            
                  1604 20 90
               
               
                  muudest kaladest
               
            
                   
               
               
                  Kalamarjast valmistatud kaaviar ja kaaviari asendajad
               
            
                  1604 30
               
               
                  Kaaviar ja kaaviariasendajad
               
            
                   
               
               
                  Koorikloomadest, limustest ja muudest veeselgrootutest valmistatud toidud või konservid
               
            
                  1605 10 00
               
               
                  Krabid
               
            
                  1605 20
               
               
                  Garneelid ja krevetid
               
            
                  1605 30
               
               
                  Homaarid
               
            
                  1605 40 00
               
               
                  Muud vähilaadsed
               
            
                  1605 90 11
               
               
                  Rannakarplased (Mytilus spp., Perna spp.), õhukindlas pakendis
               
            
                  1605 90 19
               
               
                  Muud rannakarplased
               
            
                  1605 90 30
               
               
                  Muud limused